CELEX: 62010TN0085
Language: mt
Date: 2010-02-18 00:00:00
Title: Kawża T-85/10: Rikors ippreżentat fit- 18 ta’ Frar 2010 — Alfa Acciai vs Il-Kummissjoni

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/66
            
         Rikors ippreżentat fit-18 ta’ Frar 2010 — Alfa Acciai vs Il-Kummissjoni
   (Kawża T-85/10)
   2010/C 100/97
   Lingwa tal-kawża: it-Taljan
   
      Partijiet
   
   
      Rikorrenti: Alfa Acciai SpA (Brescia, l-Italja) (rappreżentanti: D. Fosselard, avukat, S. Amoruso, avukat, L. Vitolo, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni C(2009) 7492 finali, tat-30 ta’ Settembru 2009 (Każ COMP/37.956 — Vireg tal-ħadid li jsaħħu l-konkrit), meħuda wara l-annullament tal-ewwel deċiżjoni (id-“deċiżjoni”), kif emendata u kkompletata bid-Deċiżjoni tal-Kummissjoni C(2009) 9912 finali, tat-8 ta’ Diċembru 2009, (id-“deċiżjoni supplementari”, sa fejn tikkonstata ksur tal-Artikolu 65 tat-Trattat KEFA min-naħa ta’ Alfa Acciai SpA u timponi fuq din tal-aħħar multa ta’ EUR 7,175 miljun;
            
         sussidjarjament:
   
               —
            
            
               tannulla l-Artikolu 2 tad-deċiżjoni, li jimponi s-sanzjoni fuq ir-rikorrenti;
            
         b’mod iktar sussidjarju:
   
               —
            
            
               tnaqqas l-ammont tal-multa;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Il-motivi u l-argumenti prinċipali invokati mir-rikorrenti huma l-istess bħal dawk invokati fil-Kawżi T-70/10, Feralpi Holding Spa vs Il-Kummissjoni, u T-83/10, Riva Fire Spa vs Il-Kummissjoni.
   Ir-rikorrenti ssosnti b’mod partikolari:
   
                
            
            
               in-nuqqas ta’ kompetenza tal-Kummissjoni sabiex tissanzjona l-ksur tal-Artikolu 65 tat-Tratta KEFA wara l-iskadenza tiegħu u, f’kull każ, sabiex tuża, bħala bażi legali, l-Artikoli 7(1) u 23(2) tar-Regolament KE 1/2003 (1);
            
         
                
            
            
               il-ksur tad-drittijiet ta’ difiża tar-rikorrenti waqt il-proċedura amministrattiva, sa fejn il-Kummissjoni ma bagħtitx dikjarazzjoni tal-oġġezzjonijiet ġdida u llimitat ruħha li tinnotifika permezz ta’ ittra l-intenzjoni tagħha li tadotta d-deċiżjoni mill-ġdid. L-Istat Membri la ma nstemgħu u lanqas ma pparteċipaw f’seduta finali, barra minn hekk, ir-rikorrenti tqiegħdet f’sitwazzjoni li fiha kien impossibbli li ssosnti l-punt tagħha rigward tal-adozzjoni mill-ġdid tad-deċiżjoni;
            
         
                
            
            
               il-ksur tal-Artikolu 65(1) tat-Trattat KEFA, sa fejn il-fatti deskritti fid-deċiżjoni ma jikkostitwuwx ftehim uniku u kontinwu;
            
         
                
            
            
               il-ksur tal-Linji Gwida għall-kalkolu tal-multi imposti taħt l-Artikolu 23(2)(a) tar-Regolament (KE) Nru 1/2003, kif ukoll il-ksur tal-prinċipji ta’ trattament ugwali u ta’ proporzjonalità fil-kuntest tal-eżami tal-aġir tar-rikorrenti u tal-iffissar tal-ammont tal-multa.
            
         
      (1)  Regolament tal-Kunsill (KE) Nru 1/2003 tas-16 Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8 Vol. 2, p. 205).